ג'יי ג'יי גולדברג

ג'ונתן ג'רמי "'ג'יי ג'יי" גולדברג (באנגלית: Jonathan Jeremy  "J.J." Goldberg; נולד ב-6 בנובמבר 1949) הוא עיתונאי ובעל טור יהודי-אמריקאי, עורך השבועון היהודי-אמריקני "The Forward" מאז שנת 2000.

היה פעיל בתנועת הנוער "הבונים דרור", שהה שנה בישראל בתוכנית "Habonim Workshop" בקיבוץ אורים והיה חבר בקיבוץ גזר. היה ראש המערכת של ה"ג'רוזלם ריפורט" בארצות-הברית ועורך בפועל של הג'ואיש ויק. כתב כשלושה ספרים העוסקים ביהודי ארצות הברית.

גולדברג הוא חבר הוועדה המעניקה את פרס פוליצר וחבר הנהלת הקרן לעיתונות יהודית.

 מספריו 
 Jewish Power: Inside the American Jewish Establishment. Addison-Wesley Publishing Co., 1996.
 Builders and Dreamers: Habonim Labor Zionist Youth in North America. Cornwall Books, 1993.
 The Jewish Americans. Bantam-Doubleday-Dell, 1992.

 קישורים חיצוניים 

 הבלוג של ג'יי ג'יי גולדברג  
 אודות גולדברג, באתר The Forward 

קטגוריה:עיתונאים יהודים אמריקאים
קטגוריה:פובליציסטים יהודים אמריקאים
קטגוריה:בעלי טור יהודים אמריקאים
קטגוריה:בוגרי אוניברסיטת מקגיל
קטגוריה:גזר (קיבוץ): אישים
קטגוריה:אמריקאים שנולדו ב-1949